Emilianov osallistui olympialaisiin ensimmäistä kertaa Sydneyssä 2000, jossa hän putosi finaalista jäätyään karsinnan 36. tilalle. Hän karsiutui myös MM-kisoissa 2001 ja EM-kilpailuissa 2002. Emilianov oli karsintakierroksen 25. Ateenan olympialaisissa 2004 työnnettyään kuulan 19,25 metrin päähän. Hän ei päässyt finaaliin asti myöskään Osakan MM-kisoissa 2007 eikä Pekingin olympialaisissa 2008. Sisäratojen MM-kilpailuihin hän osallistui vuosina 2004 ja 2008 ja sisäratojen EM-kilpailuihin vuosina 2002 ja 2005, jääden joka kerta karsintaan.